google/wiki40b huggingface dataset:
Parkhagtorn

Hybrider og varianter

parkhagtorn danner hybrid med begerhagtorn, eller med vanlig hagtorn. Den har derimot ingen kjente varianter i Norden.
Tåkekammer

Tåkekammer, også kalt Wilsonkammer, er et instrument som benyttes til å studere ioniserende stråling, opprinnelig utviklet av den skotske fysikeren Charles T.R. Wilson for meteorologiske eksperimenter.
Tåkekammeret er en beholder som inneholder overmettet (klar) vanndamp. Beholderen er utstyrt med et vindu der en kan se tåkespor av vanndamp etter alfa– og betapartikler (heliumkjerner og elektroner). Disse partiklene danner sekundære ioner som tiltrekker vannmolekyler, vanndråper bygges siden opp under etter den kalde veggens prinsipp. Tåkekammeret spilte en svært viktig rolle i forskningen på partikler før boblekammeret ble utviklet av Donald A. Glaser i 1952.
I dag brukes tåkekammeret hovedsakelig innen fysikkutdannelsen, der man studerer spontane henfall og lavradioaktive preparater. I skolen brukes ofte to typer tåkekammer: pulserende kompresjon–dekompresjonskammer, samt kontinuerlig tåkekammer.
Falne guder og den nye verdensordning

Falne guder og den nye verdensordning er en norsk bok utgitt av pinse-predikant Aril Edvardsen i 1992.
Edvardsen forsøker i boka å analysere livsfilosofiens historie de siste 200 år og vise hvordan samfunnet har blitt sekularisert. Boken er ment å være et forsvar for troen.
Boka vakte, da den kom i 1992, en del oppsikt og harme i akademiske kretser, og kritikken gikk ut på at Edvardsen kom med påstander han ikke hadde god nok grunnlag for å komme med.
She Lies

She Lies er en skulptur laget av rustfritt stål og glasspaneler som måler omtrent 12 x 17 x 16 meter. Den er permanent installert og flyter på en betongplattform i havnebassenget ved siden av Operahuset i Oslo. Skulpturen rager på det høyeste 12 meter over vannflaten. Den beveger seg rundt sin egen akse i følge med tidevannet og vinden, som gjør at det forandrer seg med refleksjoner fra vannet.

Kunstner

Kunstneren er Monica Bonvicini, som vant den internasjonale konkurransen i 2007 med ideen om en tredimensjonal tolkning av Caspar David Friedrichs maleri Das Eismeer (1823–1824): den massive haugen av is som er et symbol.

Strid

Det har vært noe kontrovers rundt denne skulpturen. Utsagn er blant annet at dette ser ut som søppel, mens andre er utelukkende positive, og sier det er et vakkert kunstverk.
Den lille havfruen (film)

Handling

Havfruen Ariel forelsker seg i menneskeprinsen Eric. Faren Triton liker ikke mennesker, men med hjelp fra havheksen Ursula blir Ariel også forvandlet til et menneske. Som betaling må hun gi fra seg stemmen sin til heksen, og for å få den tilbake må Ariel motta et kyss gitt av ekte kjærlighet fra prinsen innen tre dager er gått.
Filmen er en romantisk, humoristisk og eventyrlig barne- og familiefilm med flere musikalinnslag. Den beskriver også en tenåringsjente som ønsker å være fri, og forholdet hennes til faren.
De første to tredjedelene av filmen følger meget grovelig hovedtemaene i H.C. Andersens historie: Havfruen forelsker seg i en menneskeprins og går til "havheksen" for å få ben og kunne gå på land, men heksen forlanger stemmen hennes i betaling. Siste tredjedel av filmen avviker fullstendig fra den opprinnelige historien, der havfruen slett ikke får prinsen og isteden blir til skum på havet, selv om hun også gjenfødes som en "luftens datter" og etter hvert kan komme til himmelen. Disney-filmen har isteden en langt mer likefram "lykkelig slutt", der havfruen riktignok mister sine menneskeben etter at hun mislyktes i å få prinsen til å kysse henne innen tre dager, men etter et dramatisk oppgjør med havheksen innser havkongen at han ikke bør stå i veien for datterens kjærlighet til prinsen. Han bruker derfor sin egen magi til å gi henne menneskeben igjen, og tillater henne å forlate havet for å gifte seg med sin prins.

Oppfølgere

Som en første oppfølger til filmen laget Disney tv-serien Den lille havfruen som ble vist i tre sesonger fra 1992–94, og som handler om den lille havfruens liv før handlingen i kinofilmen.
Filmens oppfølger, Den lille havfruen II – Havets hemmelighet (The Little Mermaid II: Return to the Sea), kom i 2000. En animasjonsfilm nummer tre, Den lille havfruen: Fortellingen om Ariel, kom i 2008. Den siste er en forløperfilm som skal foregå før den opprinnelige filmen, i likhet med tv-serien, og som motsier tv-serien på noen punkter (det er to forskjellige versjoner av hvordan Ariel først møtte sin fiskevenn Fomle).
Salif Sané

Landslaget

Han ble tatt ut i Senegals tropp til VM i fotball 2018 i Russland.
Such a Night

«Such a Night» er en populær amerikansk sang fra 1954, skrevet av Lincoln Chase. Den ble en hitsingle i Storbritannia med Johnnie Ray. Rays versjon var produsert av Mitch Miller, men den ble ingen amerikansk hit for Ray.
The Drifters spilte inn en versjon i 1954.
Elvis Presley spilte inn sin versjon i RCA Studio B, Nashville, 4. april 1960. Den ble utgitt på albumet Elvis Is Back! (RCA Victor LSP 2231 (stereo), RCA Victor LPM 2231 (mono)) 8. april 1960 samt på singlen RCA Victor 47-8500 i juli 1964 Produsent var Steve Sholes og tekniker var Bill Porter.
Det finnes også en versjon med den belgiske sangeren Ricky Gordon.
En annen sang med samme tittel, skrevet av Dr. John, ble utgitt på hans album In the Right Place (1972) og ble også fremført på The Bands konsert «The Last Waltz», som ble gjort berømt gjennom Martin Scorseses film.

Norsk versjon

Benny Borg har skrevet en norsk tekst. På norsk bærer den tittelen «For en natt». Sangen ble utgitt av Borg på LP-platen Benny Borg synger Elvis (Troll TMLP 511) i 1980.
Dvergtapir

Beskrivelse

Dvergtapiren skiller seg fra de andre tapirene gjennom en rekke anatomiske forskjeller. Arten er dessuten fysisk mindre enn de andre tapirartene. Kroppslengden utgjør cirka 130 cm, skulderhøyden cirka 90 cm, og vekten ligger på omkring 110 kg. Behåringen er mørk, fra mørk grå til mørk brun. Den har en kortvokst, men definert man som vokser på en sagittalkam som begynner på hodet og ender ved skuldrene. Kammen er imidlertid mindre definert enn hos amazonastapiren (T. terrestris)
Arten er basal i den linja som fører fram til amazonastapir (T. terrestris) og andestapir (T. pinchaque).

Økologi

Lite er kjent om artens økologi, annet enn at forskere har funnet spor av løv og frø fra ulike palmer (Atalea maripa, Orbignya phalerata, og Astrocaryum aculeatum) i avføringen. Som de andre tapirene er den natt- og skumringsaktiv og godt tilpasset et liv med nærhet til vann. Alle tapirer er gode svømmere som lett krysser over hurtigflytende elver og vann.
Arten jaktes jevnlig av det lokale karitianafolket, som kaller den liten svart tapir. Den antas å være relativt vanlig i det området den lever.

Annet

Tapirus kabomani mangler fortsatt internasjonal anerkjennelse som en selvstendig art og er ennå ikke oppført i Catalogue of Life. Den står heller ikke oppført på IUCNs rødliste. Navnet «dvergtapir» er ikke offisielt i Norge, men kun ett av flere tenkelige navnealternativer. To andre er «liten svart tapir» og «kabomanitapir».
Pepperrørsopp

Kjennetegn

Pepperrørsopp har en hatt som er 3-8 cm bred, og dermed er soppen en liten sopp. Soppens hode er flat og hvelvet. I tørt vær er den glinsende, i vått være klebrig. Fargen er gulbrun, ofte med rødbrun tone. Rørene er ntilvokst eller noe nedløpende, det vil si at de går noe nedover stilken. Rørmunningen, og dermed fargen under hatten, er rustfarget til oransjebrun. Stilken er mellom 4 og 7 cm høy og mellom 0,5-1 cm tykk. Stilken er brungul bortsett fra nederst, derden er sitrongul. Stilken er bar, uten ringer eller krager, og glatt.  Kjøttet er blekgult i stilken bortsett fra nederst, der den er sitrongul. Den har en brennende skarp smak.

Utbredelse

Pepperrørsopp finnes mest i barskog, men også i løvskog og i fjellet. Den er svært utbredt i Norge og Sverige, men også funnet på Island, i Tyskland, Danmark og til dels ved Seattle i USA, sørøst i Australia og i Skottland. I Norge er den funnet i hele landet.
NM i kappgang 2017

NM i kappgang 2017 på bane ble arrangert 25. mars 2017, på Kuventræ i Os kommune. Arrangør var Søfteland Turn & Idrettslag. 
I tillegg var kappgang en øvelse i hovedmesterskapet i NM i friidrett 2017.
Lampronia rupella

Utseende

En middelsstor (vingespenn 13 – 17 mm), rødbrun møll, forvingen med store, lysgylne flekker. Den kjennes lett fra beslektede arter på at vingene er betydelig livligere farget. Antennene er trådformede, gule ved roten, brune ytterst, nær 2/3 så lange som forvingen.  Hodet og den fremre delen av forkroppen er kledt med gule, oppstående skjell. Forvingen er mørk rødlig brun (mahognyfarget) med fire store, lyse flekker med en gyllen fargetone. Den innerste flekken går fra bakkanten nesten eller helt til framkanten av vingen slik at den danner et bredt tverrbånd. Nær bakjørnet er det en stor, trekantet flekk som når omtrent til midten av vingen. Ved framkanten er det to, litt mindre, trekantede flekker. Bakvingen er tynt skjellkledt, gråbrun med et markert purpurskjær.

Levevis

Den finnes på urterike enger og lysninger, mest i fjellbjørkeskogen. Næringsplanten er ukjent, men den flyr ofte rundt storvoksne urter i kurvplantefamilien, som hvitbladtistel (Cirsium helenioides) og turt (Cicerbita alpina), larvene utvikler seg sannsynligvis på disse.

Utbredelse

Den finnes i fjellområdene i Mellom- og Nord-Europa og videre østover til Altaj. I Norge forekommer den på egnede lokaliteter over hele landet.
Utdanningsdirektoratet

Tilsyn og regelverk

Utdanningsdirektoratet forvalter opplæringsloven, friskoleloven, barnehageloven og folkehøgskoleloven med forskrifter.
Utdanningsdirektoratet har ansvar for at det blir ført tilsyn med landets skoleeiere; kommuner, fylkeskommuner og private skoler. Hensikten er å sikre at barn og unge får oppfylt sine rettigheter til en likeverdig opplæring av høy kvalitet. 
Utdanningsdirektoratet gir tilskudd til blant annet skoler, etter- og videreutdanning av lærere og utvikling av læremidler. Målet med tilskuddene er at alle skal få den opplæringen de har krav på.

Læreplaner og rammeplanen

Utdanningsdirektorater utvikler rammeplan for barnehager og læreplaner for grunnskolen og videregående opplæring, sammen med fagmiljøer fra hele landet. Direktoratet følger videre med på hvordan rammeplanen og læreplanene for Kunnskapsløftet fungerer ute i skolene.

Kunnskapsutvikling

Direktoratet har ansvar for utviklingsprosjekter, forskning og statistikk om barnehage, grunnskole og videregående opplæring. Brukerundersøkelser for elever, lærlinger, lærere, instruktører og foreldre gir viktige tilbakemeldinger til barnehager, skoler, kommuner, fylkeskommuner og myndigheter. 
På Utdanningsdirektoratets nettsider formidles resultater og analyser, blant annet på nettstedet Skoleporten.

Internasjonale sammenligninger

Utdanningsdirektoratet har ansvar for å koordinere mange internasjonale studier. PISA er den mest kjente, men Norge er med i en lang rekke undersøkelser. Disse viser norske elever og læreres kompetanse på utvalgte områder, sammenlignet med andre land. Studiene gir viktige tilbakemeldinger og har fått stor betydning for debatten om den norske skolen.

Andre oppgaver

Forvaltningen av det statlig spesialpedagogiske støttesystemet – Statped, statlige skoler og fagstyringen av de nasjonale sentrene er også direktoratets ansvar.
Hygrolycosa

Utseende

Hygrolycosa artene er generelt ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Den selveksisterende perfeksjon

Den selveksisterende perfeksjon (tibetansk: རྫོགས་པ་རང་བྱུང; THL: dzogpa rangjung; wylie: rdzogs pa rang byung; rekonstruert sanskrit: svayaṃbhū-saṃdhi; devanagari: ष्वयंभू संधि) er en tantrisk tekst innenfor tibetansk buddhisme. Teksten er en av de 17 tantraer som utgjør den fjerde og siste seksjon av menngagdé. Menngagdé er den tredje og mest avanserte delen av dzogchen, som igjen er en av tre inndelinger av de indre tantraer i den tibetanske tekstsamlingen Nyingma Gyubum. Nyingma er den eldste av de fire retninger i tibetansk buddhisme.
Commission for the Geological Map of the World

CGMW er den eldste internasjonale organisasjonen innen geovitenskap etter International Geological Congress (IGC). Organisasjonen ble etablert i 1881 i Bologna. Det er en non-profit vitenskapelig og pedagogisk virksomhet.
Formålet er å arbeide for, koordinere og publisere geovitenskapelige kart.
CGMW ligger under International Geological Congress (IGC) og tilknyttet International Union of Geological Sciences (IUGS).
Helena Wolińska-Brus

Bakgrunn

Helena Wolińska kom fra en jødisk familiebakgrunn i Warszawa, hvor hun senere giftet seg med Włodzimierz Brus (født Beniamin Zylberberg). De ble atskilt under den tyske okkupasjpon av Polen etter at Wolińska-Brus klarte å rømme fra Warszawaghettoen.

Kommunistisk aktivist, så anklagemyndighet

Hun sluttet seg til den kommunistiske folkegarden og ble elskerinnen til dens kommandør, Franciszek Jóźwiak, som hun så giftet seg med i 1942, overbevist om at hennes første mann var død og hun var blitt enke. Men i 1944 traff hun ham igjen, og i 1956 giftet de seg igjen, etter at hun hadde skilt seg fra  Jóźwiak, som i mellomtiden var blitt assisterende minister for det stalinistiske hemmelige politi (1945–1949) og medlem av det polske kommunistiske partis Politbyrå (til 1968). 
Helena Wolińska-Brus var involvert i en rekke politiske skueprosesser mot polske motstandsfolk på 1950-tallet. Hun var medansvarlig for arrestasjonene og henrettelsene av en rekke sentrale motstandsledere i Armia Krajowa. Blant andre forbrytelser var hun ansvarlig for drapet på motstandslederen Emil August Fieldorf. 
Hun mistet sin stilling som aktor i den polske oktober i 1956.
Fra 1999 var hun ettersøkt for forbrytelser i Stalintiden og folkemord, og begjært utlevert av Polen fra Storbritannia. 
Helena Wolińska-Brus og hennes første ektemann forlot Polen i 1968 etter den politiske krisen dette året, og de bodde siden i Storbritannia. Wlodzimierz Brus ble professor i økonomi ved University of Oxford og døde i 2007. Wolińska-Brus fikk britisk statsborgerskap og bodde i Oxford til sin død.
Den 20. november 2007 ble det utstedt en europeisk arrestordre på Helena Wolińska-Brus.
Hun døde uten å ha blitt stilt for retten og ble begravet på ukjent sted. Formodentlig for å unngå episoder, ble hun gravlagt to dager før den kunngjorte begravelsesseremoni (5. desember 2008), i en privat seremoni på Wolvercote Cemetery i Oxford, med bare noen få familiemedlemmer nærværende.
R8 Property

Eiendommer

Kontorbygget Powerhouse Telemark er designet av Snøhetta og har fått internasjonal oppmerksomhet fra arkitektmagasiner som Dezeen, Curbed og ArchDaily på grunn av sin diamantform og fordi det i løpet av sin livstid vil skape mer energi enn det forbruker.
I januar 2017 meldte lokalavisen Varden at R8 Property hadde kjøpt Arkaden Skien Storsenter fra Nordea Liv for 145 millioner kroner. Daglig leder Emil Eriksrød i R8 uttalte at de skulle lage Norges mest teknologiske kjøpesenter.
I samarbeid med Rom Eiendom skal R8 bygge hotell, næringsbygg og et felles underjordisk parkeringsanlegg på Kammerherreløkka i Porsgrunn. Totalt vil ca. 12 150 kvm bli bygd ut. Arkitektselskapet Lund Hagem Arkitekter står bak tegningene. Byggearbeidene skal være ferdige i andre kvartal 2018.
Robinson Helicopter

Historie

Firmaet ble grunnlagt i 1973 av Frank D. Robinson og Gus LeFiell. Robinson har en master i maskinteknikk fra University of Washington fra 1957 og var ansatt i Cessna, Umbaugh, McCulloch, Kaman, Bell Helicopter og Hughes Helicopter Company, før han sa opp jobben og begynte for seg selv. Han ville designe og bygge et lite helikopter til privat bruk, noe ingen av de etablerte fabrikantene var interessert i. Gus LeFiell eier og driver LeFiell Manufacturing og sørget for finasiering ved oppstarten av RHC.
Selskapet startet i garasjen i Frank Robinsons hjem i Torrence, California. Robinson stod for design og LeFiell leverte mange av delene. Det første helikopteret, av typen R22, fløy første gang i august 1975. Helikoptertypen fikk godkjenningssertifikat 16. mars 1979 og det første produksjonshelikopteret, byggenummer 3, ble levert i oktober 1979. Siden har firmaet levert over 8000 helikoptre. Produksjonen ventes å passere 10 000 helikoptre sommeren 2011.
Robinson produserer nå tre modeller — to-seteren R22, fire-seteren R44 og fem-seteren R66. De to første bruker stempelmotorer fra Lycoming, som er nesten identiske med motorene som brukes i småfly som f.eks. Cessna 172.  R66 har samme oppbygning som R44, men har bagasjeplass i tillegg, samt en bredere kabin, og det drives av en Rolls-Royce gassturbin.

R22

Selv om det opprinnelig ble konstruert som et lite to-seters helikopter for personlig bruk, er Robinson R22 også et populært helkopter for opplæring, p.g.a. de lave drifts- og vedlikeholdskostnadene.

R44

Robinson R44 har blitt en stadig sterkere konkurrent til det allestedsnærværende Bell 206, og er også bedre enn Bell på flere områder. Selv om Bell-helikopteret har større kabin med flere seter (fire passasjerer i tillegg til piloten, mens R44 kan ha tre passasjerer i tillegg til piloten), og større løftekraft, gjør de dramatisk høyere kostnadene med å kjøpe og drifte et turbin-drevet helikopter at Robinson R44 er et aktuelt valg for mange potensielle kunder.
R44 er tilgjengelig i mange forskjellige konfigurasjoner, inkludert versjoner for TV-stasjoner og politibruk. Clipper-versjonen har flottører slik at den kan lande på vann om nødvendig.

R66

Robinson R66 er et nytt fem-seters turbindrevet helikopter. R66 er tenkt å være et sted mellom Robinsons fire-seters stempelmotordrevne R-44 Raven 2 og Bell 206 JetRanger når det gjelder ytelse. En Rolls-Royce RR300 motor skal drive det nye helikopteret, som er ventet på markedet en gang mellom 2011 og 2013.
Hodeida

Hodeida eller Al-Hudayda (arabisk: الحديدة‎) er den fjerde største byen i Jemen. Den har omkring 500 000 innbyggere. Hodeida er hovedstad i guvernementet Al-Hudaydah. Byen ligger ved Rødehavet og er en viktig havneby, med eksportprodukter som kaffe, blekjord og skinn. Her finnes også en fiskehavn.

Historie

Byen ble utviklet som havneby fra 1849, da den ble okkupert av Det osmanske rike og ble betydelig på bekostning av Mokka.
I 1914, under første verdenskrig, etablerte tyske styrker under major Othmar von Stotzingen en kommunikasjonsstasjon i byen som ble brukt under det arabiske opprør for å kunne videreformidle kommunikasjon mellom Istanbul og Tysk Østafrika, samt for å kunne sende propaganda til Sudan, Somaliland og Etiopia.
En alvorlig brann i januar 1961 ødela store deler av byen. Den ble gjenoppbygd, mer spesielt havneområdet, med sovjetisk hjelp. En vei til Sana ble ferdig samme år. Hodeida var en sovjetisk flåtebase i 1970- og 1980-årene.
Epleblomstmåler

Utseende

En liten (vingespenn 15 – 20 mm), slank, smalvinget, mer eller mindre grønnaktig måler. Denne variable arten kan ligne på kronemåleren (Chloroclystis v-ata), men mangler en svart V i forvingen. Fargen varierer fra nøytralt grå til ganske skarpt grønn. Forvingen har flere lyse og mørke tverrlinjer, vanligvis et markert, bredt, mørkere bånd i midten, men dette kan være ganske utydelig. Bakvingen er farget som forvingen. Larven er lysgrønn med en smal, rød stripe langs ryggen.

Levevis

Arten kan finnes i skog, hager og parker og på buskmark, men kanskje særlig i frukthager. Larven lever på blomstene av frukttrær i rosefamilien, blant andre eple (Malus spp.), pære (Pyrus spp.), slåpetorn (Prunus spinosa) og hagtorn (Crataegus spp.). De voksne målerne flyr i juli – august.

Utbredelse

Arten finnes i Nord-Afrika, over hele Europa og videre østover til Kurilene, Japan og Korea. Den ble også innført til den nordøstlige delen av Nord-Amerika rundt 1970, og har nå spredt seg vestover i alle fall til Ontario (). I Norge er den funnet nord til Møre og Romsdal.
Ichnestoma cuspidata

Utseende

En middelsstor (ca. 20-22 millimeter), bred, hvelvet, mørkt brunlig gullbasse uten metalliske farger. Oversiden er tynt kledt med fine hår. Grunnfargen er svart eller brunsvart, pronotum og dekkvingene kan ha gulhvite kanter. Hannen har et mer eller mindre stjerneformet fremspring i pannen, hunnens panne er forlenget men rundet.

Levevis

Artene lever på og nær fjelltopper. De voksne billene (ofte bare hannene) flyr etter regnskyll.

Utbredelse

Arten er utbredt i Sør-Afrika.
Guale

Guale var et stammefyrstedømme (eller høvdingdømme) og et nordamerikansk indianerfolk dom på det sene 1500-tallet ble det av det spanske misjonssystem i det spansk-koloniserte Florida. (som var srørre ann dagens Florida). Gualene levde langs kystene til det som i dag er den amerikanske delstaten Georgia og på Sea Islands langs Floridas, Georgias og South Carolinas kyster. På 1600- og 1700-tallet ble stammen spredt og gikk i opplysning. En del av høvdingdømmets etterkommere migrerte til de spanske msjonsområder i Florida, mens andre forble ved kysten av Georgia. Der knyttet de seg opp til andre stammer. Av dem oppstod den etnisk blandede yamaseeføderasjonen.
Det vites ikke hvilket språk de talte. En av mulighetene er at det kunne tilordnes muskogeespråkene, men historikeren William Sturtevant tviler på dette. Han har argumentert for at dataene  egentlig var fra creek, og at språkene som ble talt av guale - og av yamasee - fortsatt er ukjente. 
Det er noen holdepunkter for at det ble utarbeidet en guale-grammatikk i 1569 av jesuitten Domingo Agustín Váez, men selve teksten er ikke blitt funnet.
Agen'da

Agen'da er en norsk produsentduo. Den består av Frank Scott og Tommy «TinTin» Olsen. Produsentduoen ble til da disse skulle lage en ny versjon av Olav Stedjes Vi vandrar saman. Dette ble til singelen Venner (vi vandrar saman). Høsten 2007 slapp de en ny singel med Tore Hansen kjent fra 70-tallets supergruppe Unit Five, låten var en nyinnspilling av klassikeren "Vit at jeg elsker deg" .
Sørsia Mixtape

Sørsia Mixtape er et musikkalbum med Sørsia gerilja, utgitt i 2005. Dette er hiphop-gruppas debutalbum
Batchoy

Batchoy er en nudelsuuppe laget med innmat fra svin, knust fleskesvor, kyllingkraft, oksegilet og runde nudler. Trttens opphar var distriktet La Paz i på Filippinene; retten kalles fa også gjerne La Paz Batchoy.
Sør-Aurdal prestegård

Sør-Aurdal prestegård i Bagn i Valdres, i Sør-Aurdal kommune, ble bygget i 1810 av eidsvollsmannen og sogneprest Hans Jacob Stabel. Eiendommen er fredet av Riksantikvaren med hovedhus og to uthus. Hovedhusets eksteriør er i hovedsak fra Stabels tid. Særlig imponerende er de store og dyre empirevinduene. Flere av vinduene har glass fra 1810. Hovedbygningen er i fortsatt bruk som prestebolig og ble rehablitert av Riksantikvaren og Opplysningsvesenets fond i forbindelse med grunnlovsjubileet i 2014.
Squash under Panamerikanske leker 2011

Squash under Panamerikanske leker 2011. Squash var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert om seks titler, single, double og lagkonkurranse for både damer og menn. Mexico ble beste nasjon med fire gullmedaljer.
Selhamarhytta

Selhamarhytta er en turisthytte i Stølsheimen. Den tilhører Bergen Turlag.
Leyland Band

Leyland Band (tidl. BNFL Band, JJB Sports Leyland Band) er et brassband med base i Lancashire, England.
Korpset, som ble stiftet i 1946, har vunnet en rekke brassbandkonkurranser; deriblant det nasjonale britiske mesterskapet. Korpset har også representert England i forbindelse med europamesterskapet for brassband.
Legøya

Legøya eller Legøy er en liten øy nordvest på Bømlo i Hordaland fylke.
Rugeley kraftverk

Rugeley kraftverk er et varmekraftverk i Staffordnshire i det sentrale Storbritannia. Det har en installert produksjonskapasitet på 1 006 MW, fordelt på 2 blokker på ca. 503 MW hver.
Brenselkilden er kull. Anlegget ble utbygd omkring årene 1965–1970. Operatør er selskapet International Power plc.
De totale CO2-utslippene i 2008 var ca. 2 732 500 tonn, mens det samme årets kvote som var 2,49 mill tonn.